ప్రఖ్యాత <MASK> రచయిత జాక్ లండన్ 1903లో కాల్ ఆఫ్ ది వైల్డ్ నవలను రచించారు. ఈ నవలను అమెరికా సంయుక్త రాష్ట్రాల చరిత్రలో ప్రముఖ స్థానం పొందిన గోల్డ్ రష్(బంగారపు వేట/నిధి వేట) నేపథ్యంగా స్వీకరించి రాశారు. 1897లో కాలిఫోర్నియాకు చెందిన జాక్ లండన్ అమెరికా సంయుక్త రాష్ట్రాలను దేశమంతా తిరుగుతూ కష్టపడి పలు వృత్తులు, పనులు చేస్తూండే హోబోగా జీవితాన్ని గడిపారు. అనంతరం కాలిఫోర్నియాకు తిరిగివచ్చి తన 14ఏట విడిచిపెట్టిన ఉన్నత పాఠశాల విద్య పూర్తిచేసుకున్నారు. బెర్కెలీలోని కాలిఫోర్నియా విశ్వవిద్యాలయంలో ఒక సంవత్సరం పాటు కళాశాల విద్య చదివారు. ఆపైన చివరి గొప్ప గోల్డ్ రష్గా పేరొందిన క్లొండికె గోల్డ్ రష్‌లో పాల్గొన్నారు. ఎందరో సాహసికులు బంగారంపై వ్యామోహంతో బంగారాన్ని సంపాదించుకునేందుకు ప్రాణాలకు తెగించి అలస్కా మంచు కొండల్లో చేసిన ప్రయత్నాలను గోల్డ్ రష్ అని పేర్కొంటారు.
అడవి పిలిచింది
అమెరికన్ అమెరికా పాఠశాల లండన్